OORSIG: Prokureurs van Vrystaatse oud-landbouhoof wil nie verder help, hoor Zondo | Netwerk24
Skoolmeisie (18) glo verkrag, video gemaak
’n Seun (17) is aangekeer en nog inhegtenisnemings kan volg nadat ’n 18-jarige skoolmeisie die naweek na bewering op ’n partytjie verkrag en ’n video daarvan gemaak is.
Leeus-toer: Gatland rig pleidooi aan Engelse klubs
Die hardkoppigheid van Engelse Premierliga-rugbyklubs kan ’n negatiewe invloed op die sukses van die Britse en Ierse Leeus hê wanneer hulle in 2021 na Suid-Afrika toer.
‘Afslag’ nie altyd ’n towerwoord, sê kosgroep
In die huidige swak ekonomie koop verbruikers nie altyd soveel meer van ’n produk wanneer afslag daarop aangebied word nie.
OORSIG: SAL bloei weens staking
Die SAL het vrae beantwoord op 'n nuuskonferensie oor die staking wat voortduur. So het dit ontvou.
Smokkelhandel in tabak: SAID soek R200 m. terug
Drie strafsake is tans in die hof oor sigaret- en tabaksmokkelary, en een siviele saak oor sowat R200 miljoen se verlore inkomste vir die staatskas weens onwettige tabakhandel.
KYK: Caitlyn Jenner wys bikinilyf in realiteitsreeks
Die transgender-TV-ster Caitlyn Jenner het die klere tydens die realiteitsreeks I’m a Celebrity . . . Get Me Out of Here! laat waai.
OORSIG: Prokureurs van Vrystaatse oud-landbouhoof wil nie verder help, hoor Zondo
Deur Marelize Barnard 16 September 2019 09:54
Die Zondo-kommissie van ondersoek na staatskaping fokus weer op die Vrede-melkplaas en korrupsie in die Vrystaatse provinsiale regering.
Peter Thabethe, voormalige hoof van die Vrystaatse landboudepartement, het Maandag gevra dat sy getuienis uitgestel word, omdat hy nie regsverteenwoordiging het in die stadium nie. Sy vorige regsverteenwoordiger het onttrek, maar hom nie in kennis gestel nie.
Hy het vantevore erken hy het nié die kontrak met die Estina-maatskappy deur senior regskenners laat nagaan voordat hy die kontrak onderteken het nie.
Met dié kontrak is Estina as die bestuurder van die Vrede-melkplaas aangestel - 'n projek waarop uiteindelik meer as R300 miljoen bestee is.
16 Sep. 10:42:48
Adv. Leah Gcabashe sê Thabethe kan weer op 3 en 4 Oktober verder getuig.
Zondo sê hy moet 'n regsverteenwoordiger kry wat op daardie datums beskikbaar is en nie dan kom en vra vir 'n verdere uitstel nie.
Zondo sê hy gaan vandag se getuienis uitstel, omdat hulle nie verder daarmee kan voortgaan nie.
Hy sê van Dinsdag af kom getuig 'n persoon in verband met misdaad-intelligensie. Hy gaan nie die naam bekendmaak nie.
Vrydag en Saterdag sal daar weer getuienis oor Estina aangehoor word.
Vandag se verrigting verdaag.
16 Sep. 10:39:48
16 Sep. 10:18:01
Zondo sê die beste sal wees om Thabethe se getuienis uit te stel tot 'n spesifieke datum sodat Thabethe wel tyd kry om nuwe regsverteenwoordigers aan te stel.
Die sitting word vir enkele minute verdaag om 'n datum te bepaal waarop Thabethe kan kom getuig.
16 Sep. 10:10:57
Vandag se sitting begin met Peter Thabethe, voormalige hoof van die Vrystaatse landboudepartement, wat verder getuig. Thabethe vra of sy getuienis vandag uitgestel kan word, hy het nie 'n regsverteenwoordiger beskikbaar nie.
Adjunkhoofregter Raymond Zondo sê die kommissie maak nie voorsiening vir so iets nie. Hy sê ook dat Thabethe lank reeds weet dat hy vandag verder getuig en hy kon reëlings hiervoor tref.
Estina: Gupta-man het buffel-melkplaas in Indië besoek
Telkom in sak en as oor Cell C, MTN nou saamwerk